钦定古今图书集成/理学汇编/文学典/第177卷 > 《吴讷文章辩体》 > 《墓文》
## 钦定古今图书集成/理学汇编/文学典/第177卷 > 《吴讷文章辩体》 > 《墓文》

按《檀弓》曰：“季康子之母死，公肩，假曰公室，视丰碑。”注
云：“丰碑以木为之，形如石碑，树于椁前后穿中为鹿
卢绕之繂，用以下棺事。”《祖广记》曰：“古者葬有丰碑以
窆。秦、汉以来，死有功业则刻于上，稍改用石。”晋宋间
始有神道碑之称。盖地理家以东南为神道，因立碑
其地而名耳。又按：墓碣近世五品以下所用，文与碑
“同。《墓表》则有官无官皆可，其辞则叙学行德履，《墓志》
则直述世系、岁月、名字、爵里，用防陵谷迁改。”埋铭墓
记则墓志异名，但无铭辞耳。古今作者，惟昌黎最高，
行文叙事，面目首尾，不再蹈袭。凡碑碣表于外者，文
则稍详；志铭埋于圹者，文则严谨。其书法则唯书其
学行大节、小善寸长，则皆弗录。近世至有将《墓志》亦
刻墓前，斯失之矣。大抵碑铭所以论列德善功烈，虽
铭之义称美弗称，恶以尽其孝子慈孙之心。然无其
美而称者谓之诬，有其美而弗称者谓之蔽，诬与蔽，
君子弗由也。